**ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ**

Όπως κάθε χρονιά έτσι και φέτος, στις 2 Απριλίου στα γενέθλια του μεγάλου Δανού παραμυθά Χανς Κρίστιαν Άντερσεν, γιορτάζεται η Παγκόσμια Ημέρα Παιδικού Βιβλίου, η οποία καθιερώθηκε το 1966, με σκοπό να εμπνεύσει στα παιδιά την αγάπη για το διάβασμα και να προσελκύσει την προσοχή των μεγαλυτέρων στο παιδικό βιβλίο.

***Ο ύμνος του βιβλίου***

Πες μου κάτι, τι αξίζει πιο πολύ από φλουριά;
Πες μου κάτι, τι χαρίζει γέλιο, κέφι και χαρά;

Έλα, πες μου τι γεμίζει παρηγόρια την καρδιά;
Έλα, πες μου, τι σκορπίζει την πιο μαύρη συννεφιά;

Έλα, πες μου, τι ‘ναι εκείνο που με κάνει και δακρύζω,
Που με κάνει να γελάω, που με κάνει να ελπίζω;

Έλα, πες μου, τι ‘ναι εκείνο που με κάνει να γιορτάζω,
Που με κάνει να πετάω, στα ουράνια να καλπάζω;

Ένα βιβλίο! Ένα βιβλίο!

Ένα βιβλίο που μαγεύει, όνειρα στο νου φυτεύει
Και στο ταξίδι της ζωής, πιστά μας συντροφεύει!

**Ευγένιος Τριβιζάς**

**Ας θυμηθούμε τον δεκάλογο του μικρού αναγνώστη**

Ο μικρός αναγνώστης έχει:

 *1. Το δικαίωμα να μη διαβάζει!*

*2. Το δικαίωμα να ξεφυλλίζει απλώς ένα βιβλίο!*

*3. Το δικαίωμα να αφήνει στη μέση ένα βιβλίο!*

*4. Το δικαίωμα να διαβάζει όσες φορές θέλει το ίδιο βιβλίο!*

*5. Το δικαίωμα να διαβάζει ό,τι του αρέσει!*

*6. Το δικαίωμα να νοιώθει ο ήρωας του βιβλίου!*

*7. Το δικαίωμα να διαβάζει οπουδήποτε!*

*8. Το δικαίωμα να ψάχνει πληροφορίες στα βιβλία που διαβάζει!*

*9. Το δικαίωμα να διαβάζει δυνατά, χωρίς να ενοχλεί!*

*10. Το δικαίωμα να απαιτεί ησυχία όταν διαβάζει!*

***Στείλε μου φωτογραφία το βιβλίο που διαβάζεις αυτές τις μέρες. Αν θες γράψε κάτι για αυτό.***